  Виталий Пронин Географияя ӟуч огазеяськонлэн Удмуртиысь ёзэз но Удмурт кун универститетысь географияя факультет географияя диктантэ ӧтё. Со ортчоз 25-тӥ апреле Удмурт кун университетын. - Таӵе ужрадэз асьме дорын нырысьсэ ортчытӥськом. Географияя ӟуч огазеяськонлэн съездаз Владимир Путин вераз, калыклэсь географиен герӟаськем тодон-валанзэ паськытатоно шуыса. Таӵе диктант Томскын ортчытӥзы ни, ми Россиын кыкетӥосыз луом, - вера Географияя ӟуч огазеяськонлэн Удмуртиысь ёзаз ужась Александр Лекомцев. Ужрад сярысь пыр-почгес тодыны луоз 8 (3412) 916-452 телефонъя яке https://vk.com/rgo_udm группаысь. Кызьы верало диктантэз радъясьёс, чузъяськозы огшоры юанъёс, соослы валэктон шедьтыны быгатоз котькуд дышетскем мурт. Вормисьёс пусъемын луозы синпель кузьымъёсын. Географиен тунсыкъяськисьёсты возьмало 25-тӥ апреле Удмурт кун университетын 11 час 30 минутэ 1-тӥ корпусысь 229-тӥ аудиториын. Ангелина Снигирёва  